אילן אשל

אילן אשל (נולד ב-26 באוגוסט 1936) הוא קצין צה"ל בדימוס בדרגת אלוף-משנה, כיהן כמפקד חטיבת חרמונים וכמפקד אגד התחזוקה של עוצבת הגליל. מעוטר בצל"ש הרמטכ"ל על לחימתו במלחמת יום הכיפורים.

אשל גדל בקיבוץ שער הגולן ולמד במוסד החינוכי בקעת כנרות.

אשל נשוי, אב לשלושה, וממשיך להתגורר בקיבוץ שער הגולן.

שירות צבאי
עם גיוסו לצה"ל בשנת 1954 שובץ בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה וכסגן מפקד סיירת גולני. במבצע קדש ב-1956 לחם במסגרת סיירת גולני, בקרבות לכיבוש מוצבי הצבא המצרי ברפיח.

במלחמת ששת הימים נלחם בשומרון בקרב לכיבוש ג'נין. במלחמת ההתשה התנדב לשרת כאחד ה"נמרים", קציני מילואים בעלי ניסיון שהוצבו בקו בר-לב. במלחמת יום הכיפורים נלחם כמפקד פלוגה בגדוד סיור 134. הטנק שלו נפגע וכל אנשי הצוות מלבדו נהרגו. אשל נפצע קשה וחולץ רק למחרת. 

תיאור המעשה כפי שמופיע בכתב הצל"ש:

השתתף במלחמת לבנון הראשונה כמפקד גדוד 275 של חטיבת מרכבות הפלדה, בקרב בכפר עין חילווה ובמצור על צידון. הטנק שלו נפגע, התותחן נהרג והוא נפצע.

לאחר השחרור מצה"ל

השלים תואר הנדסאי בחקלאות של הפקולטה לחקלאות. עבד כמדריך חקלאי למטעים, בשנים 1995-2003 שימש כמנהל מחוז העמקים במשרד החקלאות, ממונה על תשלום פיצויי אסון טבע במשרד החקלאות, יו"ר מועצת הזיתים, בשנים 2002-2006 מנכ"ל הארגון לחקלאות ביולוגית אורגנית בישראל ובשנים 2006-2013 כמנכ"ל ארגון מגדלי הפירות.

בתקופת כהונתו של אשל כמנכ"ל הארגון לחקלאות אורגנית גדל היצוא האורגני מישראל בזכות כניסת מגדלים חדשים לענף והרחבת הפעילות של המגדלים הוותיקים. גם השוק האורגני המקומי צמח בשנים אלו, אם כי בשיעורים נמוכים יותר. בשנתו האחרונה בתפקיד זה, עסק אשל יחד עם מדריכי הארגון לחקלאות אורגנית בסיוע לחקלאי גוש קטיף בהקמת משקים אורגנים במקומות מגוריהם החדשים. אשל עסק בין היתר בקידום "החוק להסדרת תוצרת אורגנית" שבו החל מנכ"ל הארגון שקדם לו, ישראל שמידט, והשלימה המנכ"לית שהחליפה אותו, אורנית רז.

אשל מכהן כדירקטור בהנהלת החקלאות של הקיבוץ הדתי מירב, דירקטור במפעל הרהיטים "גולן פלסטיק" של קיבוצו שער הגולן, חבר הנהלה באגודת המים של עמק הירדן.

בחודש אוגוסט 2014, במהלך מבצע צוק איתן, שמע אשל על הנוסח של "דף המפקד לקרב" ששלח עופר וינטר, מפקד חטיבת גבעתי, לחייליו ובו הזכיר כי הם נלחמים בשם האל. בתגובה, שלח אשל מכתב פומבי נרגש אל וינטר ובו טען כי הדברים של וינטר פגעו בו ובחיילים חילונים אחרים.

קישורים חיצוניים
ראיון עם אשל בתוך הכתבה "ההברחות מירדן גוברות - ובעמק חוששים מקץ הפסטורליה", אורי לוי, כאן 11, 8.6.23.

הערות שוליים

מפקדי חטיבות מרחביות
חיילי חיל השריון
מעוטרי צל"ש הרמטכ"ל במלחמת יום הכיפורים
אלופי-משנה בצה"ל
בוגרי האוניברסיטה העברית בירושלים: הפקולטה לחקלאות
עובדי משרד החקלאות
מנכ"לים ישראלים
שער הגולן: אישים
ישראלים שנולדו ב-1936